Diari Oficial de la Generalitat Valenciana


Sumari del DOGV 4523, del 17-06-2003 (2003/6987)

Informació pública de l'alternativa tècnica del programa d'actuació integrada de la unitat d'execució 05-UE-RA6, que correspon al sector 6 del sòl urbanitzable no detallat número 5 d'Almassora.
-------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4523

Data del DOGV
:   17-06-2003

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2003/6987


Organisme emissor
:   Ajuntament d'Almassora

Tipus de document
:   Anunci

Informació pública de l'alternativa tècnica del programa d'actuació integrada de la unitat d'execució 05-UE-RA6, que correspon al sector 6 del sòl urbanitzable no detallat número 5 d'Almassora. [2003/M6987]
  
Mitjançant Decret d'Alcaldia, de data 12 de maig de 2003, s'ha resolt sotmetre a informació pública l'alternativa tècnica del programa d'actuació integrada, l'àmbit del qual comprén la unitat d'execució 05-UE-RA6, que correspon al sector 6 del sòl urbanitzable no detallat número 5 d'esta localitat, presentat per la mercantil Seormar 2003, SL, constituïda pel projecte d'urbanització i acompanyada de pla parcial que la desenvolupa i que també se sotmet a informació pública. Tanmateix s'acompanya a l'abans anomenada alternativa, escriptura de constitució de l'Agrupació d'Interès Urbanístic 05-UE-RA6, en què estan incorporats els seus estatuts i acords socials, reclamant el dret d'adjudicació preferent del programa, d'acord amb el que disposa l'article 50.1 de la Llei 6/1994, de 15 de novembre, Reguladora de l'Activitat Urbanística, de la Generalitat Valenciana.
  
S'anuncia esta informació pública el termini de la qual serà de 20 dies hàbils a partir de la publicació d'este anunci en el Diari Oficial de la Generalitat Valenciana. Dins d'este termini es podran presentar noves alternatives tècniques i consultar les actuacions realitzades, així com presentar les al·legacions que es consideren adients. Transcorregut este termini i durant els cinc dies hàbils següents es podran presentar proposicions juridicoeconòmiques per a dur a terme les alternatives tècniques presentades.
  
Finalitzat este últim termini, es procedirà a l'obertura de les proposicions presentades, el primer dia hàbil següent, excepte si és dissabte, cas en què passarà a l'immediat hàbil següent.
  
Si durant els 10 primers dies d'informació pública alguna persona es compromet a presentar una alternativa tècnica substancialment distinta a l'inicial, el termini de 20 dies quedarà prorrogat per 20 dies més addicionals.
  
Totes les consultes podran ser objecte de consulta i al·legació per part dels interessats durant els 10 dies hàbils següents al d'obertura de les proposicions.
  
El lloc on poden ser consultats els documents indicats anteriorment és la Secció d'Urbanisme de l'Ajuntament d'Almassora, en dies hàbils i en horari de 08.00 a 15.00 hores. Tanmateix deuran presentar les al·legacions i les alternatives i proposicions juridicoeconòmiques en l'Ajuntament d'Almassora.